Er mikilvægt fyrir þig að gjöfin frá makanum sé ódýr ? Eða viltu að hún sé dýr og vegleg ? Eða ákveður þú upphæðina áður ? Samsett / Getty Sumum finnst erfitt að velja jólagjöf fyrir makann á meðan aðrir segja að þetta sé auðveldasta gjöfin að kaupa . Svo eru líka pör sem sleppa alveg að gefa jólagjafir sín á milli . Það getur komið fyrir að misræmi sé á milli þess sem par kaupir fyrir makann sinn og það getur valdið ónægju eða verið óþægilegt . Að velja gjöf getur valdið óþarfa stressi , sérstaklega í nýjum samböndum . Þess vegna getur stundum verið gott að ræða þessi mál fyrirfram og jafnvel ákveða einhverja upphæð saman . En núna fyrir jólin hefur verið umræða í mörgum Facebook hópum , vinahópum og á kaffistofum vinnustaða um það hvað skuli gefa makanum í jólagjöf . Það sem okkur langar að vita er hvort upphæðin skipti einhverju máli . Skiptir það þig máli hvað jólagjöfin sem þú færð frá þínum maka kostar ? Niðurstöður við spurningu vikunnar sýna að þegar kemur að kynlífi á almannafæri þá kjósa flestir lesendur að vera í bíl eða úti í náttúrunni .